Document ID: 31998R2155

KOMISSION ASETUS (EY) N:o 2155/98,
annettu 7 päivänä lokakuuta 1998,
tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä annetusta asetuksesta (EY) N:o 1223/94 poikkeamisesta maitotuotteiden ennakkovahvistustodistusten voimassaoloajan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1), sellaisena kuin se on muutettuna asetuksella (EY) N:o 1097/98 (2), ja erityisesti sen 8 artiklan 3 kohdan ensimmäisen alakohdan,
sekä katsoo, että
tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä 30 päivänä toukokuuta 1994 annetussa komission asetuksessa (EY) N:o 1223/94 (3), sellaisena kuin se on viimeksi muutettuna asetuksella (EY) N:o 1479/98 (4), säädetään, että maidon ja maitotuotteiden ennakkovahvistustodistukset ovat voimassa niiden hakemista seuraavan neljännen kuukauden loppuun asti,
on syytä ottaa huomioon maitotuotteiden maailmanmarkkinoiden erityinen tilanne ja vaikeudet arvioida hintakehitystä erityisesti kyseisten todistusten koko voimassaoloajan osalta,
liitteeseen II kuulumattomina tavaroina vietävien maataloustuotteiden viennistä aiheutuvat menot saattavat myöhemmin heikentää mahdollisuuksia viedä näitä tuotteita yhteisön tekemien kansainvälisten sopimusten mukaisesti; tämän vuoksi on tärkeää estää tällainen kehitys, joka johtuu liiallisesta tukien ennakolta vahvistamisesta; näin ollen olisi rajoitettava väliaikaisesti ennakkovahvistustodistusten voimassaoloaika niiden hakemista seuraavan kolmannen kuukauden loppuun, ja
tässä asetuksessa säädetyt toimenpiteet ovat perustamissopimuksen liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen asetuksen (EY) N:o 1223/94 4 artiklan 1 kohdasta maidon ja maitotuotteiden yhteiseen markkinajärjestelyyn kuuluvia tuotteita koskevat ennakkovahvistustodistukset ovat voimassa niiden hakemista seuraavan kolmannen kuukauden loppuun asti.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan todistushakemuksiin, jotka on jätetty aikaisintaan 1 päivänä lokakuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä lokakuuta 1998.

Labels: 3
17
6